DEĊIŻJONI TAL-KUMMISSJONI
tas-27 ta’ Ottubru 2006
biex ma tippubblikax ir-referenza għall-istandard EN ISO 14122-4:2004 “Sigurtà tal-makkinarju - Mezz permanenti għall-aċċess għall-makkinarju - Parti 4: Slielem fissi” skond id-Direttiva 98/37/KE tal-Parlament Ewropew u tal-Kunsill,
(innotifikata taħt dokument numru C(2006) 5062)
(Test b'rilevanza għaż-ŻEE)
(2006/733/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 98/37/KE tal-Parlament Ewropew u tal-Kunsill tat-22 ta’ Ġunju 1998 dwar l-approssimazzjoni tal-liġijiet ta’ l-Istati Membri relatati mal-makkinarju (1), u b’mod partikolari l-Artikolu 6(1) tagħha,
Wara li kkunsidrat l-opinjoni tal-kumitat permanenti stabbilit skond l-Artikolu 5 tad-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam ta’ l-istandards u tar-regolamenti tekniċi u dwar servizzi għas-Soċejtà Informatika (2),
Billi:
(1)
Id-Direttiva 98/37/KE tistipula li makkinarju jista’ jitqiegħed fis-suq u jista’ jintuża biss jekk ma jipperikolax is-sigurtà tal-bniedem u annimali domestiċi jew oġġetti, meta dan jiġi installat, miżmum u użat kif suppost għall-iskop intenzjonat tiegħu.
(2)
Fejn livell stabbilit nazzjonali li jittrasponi l-istandard stabbilit armonizzat, li r-riferenza għalih tkun ġiet ippubblikata fil-Ġurnal Uffiċjali ta’ l-Unjoni Ewropea, ikopri wieħed jew iktar mill-ħtiġiet essenzjali tas-saħħa u s-sigurtà stabbilit fl-Anness I għad-Direttiva 98/37/KE, il-makkinarju mibni skond dan l-istandard huwa meqjus li jikkonforma mal-ħtiġiet essenzjali rilevanti.
(3)
Skond l-Artikolu 6(1) tad-Direttiva 98/37/KE, Franza ressqet oġġezzjoni formali fir-rigward ta’ standard EN ISO 14122-4:2004 adottat mill-Kumitat Ewropew għall-Istandardizzazzjoni (CEN) fit-18 ta’ Marzi 2003, li r-referenza għalih għandha ma ġietx ippubblikata fil-Ġurnal Uffiċjali ta’ l-Unjoni Ewropea.
(4)
Wara li eżaminat l-istandard EN ISO 14122-4:2004, il-Kummissjoni stabbiliet li l-ispeċifikazzjonijiet stabbiliti fil-klawsola 4.3.2 tagħha (Għażla tat-tip ta’ protezzjoni mill-waqa’ ta’ l-oġġett) flimkien ma’ klawsoli 6.2 (struzzjonijiet għall-użu) u 6.3 (immarkar) jonqsu milli jilħqu l-kundizzjonijiet essenzjali 1.1.2(b) (prinċipji għall-integrazzjoni tas-sigurtà), 1.5.15 (riskju ta’ żliq, tfixkil jew waqgħat) u 1.6.2 (aċċess għall-pożizzjonijiet ta’ l-operar u punti ta’ servis) ta’ l-Anness I għad-Direttiva 98/37/KE.
(5)
B’mod speċifiku, is-soluzzjoni teknika deskritta fl-istandard EN ISO 14122-4:2004 - żamma minn waqgħa - ma tipprevenix waqgħa mis-sellum fiss. Din tillimita biss il-konsegwenzi tal-waqgħa u teħtieġ azzjoni deliberata mill-parti ta’ l-operatur biex juża tagħmir personali protettiv (PPE).
(6)
L-apparat li jevita l-waqgħat għandu żvantaġġi kbar. L-ewwel nett, jillimitaw lill-operatur. Dan jista’ jirriżulta li xi operaturi, u b’mod partikolari dawk li jwettqu operazzjonijiet ta’ manutenzjoni ta’ sikwit, jonqsu milli jgħammru lilhom infushom bil-PPE qabel ma jużaw sellum fiss. It-tieni, joħolqu perikoli sekondarji jekk l-operatur jaqa’ u jaħbat ma’ partijiet fissi tal-magna jew ta’ l-installazzjoni, jekk ma jkunx hemm biżżejjed spazju taħt l-operatur. Aktar minn hekk, din iż-żona libera trid tkun akbar miż-żona magħluqa meħtieġa minn gaġġa. It-tielet, dawn jillimitaw l-organizzazzjoni tal-kumpanija (immaniġġjar tal-PPE, bżonn ta’ kumpatibbiltà bejn il-PPE u s-sistema ta’ ankoraġġ). Dan il-limitazzjoni tista’ twassal għal xogħol ħażin, li jista’ jjirriżulta f’inċidenti.
(7)
B’kontradizzjoni mal-kundizzjoni essenzjali 1.1.2(b) ta’ l-Anness I għad-Direttiva 98/37/KE, il-klawsoli 4.3.2, 6.2 u 6.3 ta’ l-istandard EN ISO 14122-4:2004 qiegħed obbligi fuq il-miżuri prottivi integrati (il-gaġġa) fuq l-istess livell għal dawk adatti biss għal riskji residwi (PPE).
(8)
L-iskop ta’ standard bħall-EN ISO 14122-4:2004 huwa li jitratta aspett tas-sigurtà relatat ma’ firxa wiesgħa ta’ makkinarju, u mhux ma każijiet speċifiċi. Jekk, għal tip speċifiku ta’ makkinarju, il-kundizzjonijiet essenzjali 1.1.2, 1.5.15 u 1.6.2 ta’ l-Anness I għad-Direttiva 98/37/KE ma jistgħux jiġu sodisfatti b’mod sħiħ, standard għal dak it-tip ta’ makkinarju jista’ jispeċifika l-miżuri alternattivi li jridu jittieħdu.
(9)
Ir-referenza għall-istandard EN ISO 14122-4:2004 għalhekk m’għandhiex tkun ippubblikata fil-Ġurnal Uffiċjali ta’ l-Unjoni Ewropea,
ADOTTAT DIN ID-DEĊIŻJONI;
Artikolu 1
Ir-referenza għall-istandard EN ISO 14122-4:2004 “Sigurtà tal-makkinarju - Mezz permanenti għall-aċċess għall-makkinarju - Parti 4: Slielem fissi” għalhekk m’għandhiex tkun ippubblikata fil-Ġurnal Uffiċjali ta’ l-Unjoni Ewropea.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, 27 ta’ Ottubru 2006.